Nezaposlenost i zapošljavanje – rujan 2026.
Nezaposlenost i zapošljavanje – rujan 2026.

NEZAPOSLENOST SMANJENA U ODNOSU NA PRETHODNI MJESEC ZA 2,7%,
A U USPOREDBI S ISTIM MJESECOM PRETHODNE GODINE SMANJENA ZA 28,4% 

Radna snaga u rujnu 2026. godine - Prema podacima Hrvatskog zavoda za mirovinsko osiguranje (HZMO Zagreb, Odjel plana i analize, listopad 2026.) i Hrvatskog zavoda za zapošljavanje 30. rujna 2026. godine Osječko-baranjska županija imala je 106.351 ekonomski aktivnih stanovnika (radne snage), odnosno 2.451 osoba (2,3%) manje nego istog mjeseca prethodne godine, na što je utjecalo povećanje zaposlenosti za 0,6% (613 osoba) i smanjenje nezaposlenosti za 28,4% (3.064 osobe). Od ukupno 98.637 zaposlenih osoba, 84.385 radnika (85,5%) bilo je zaposleno kod pravnih i 6.542 (6,6%) kod fizičkih osoba. 5.388 (5,5%) je obrtnika, 1.775 (1,8%) poljoprivrednika, te 547 (0,6%) radnika koji obavljaju samostalne profesionalne djelatnosti. Procijenjena stopa registrirane nezaposlenosti u rujnu 2026. godine iznosila je 7,3% (6,1% kod muške, a 8,5% kod ženske populacije) naspram stopi od 9,9% u rujnu 2025. godine i 7,5% u kolovozu 2026. godine. 
Nezaposlenost u rujnu 2026. god - Krajem rujna 2026. godine u Područnoj službi Osijek evidentirano je 7.714 nezaposlenih osoba, odnosno 211  osoba (2,7%) manje nego prethodnog mjeseca i 3.064 osoba (28,4%)  manje nego u rujnu 2025. godine.

	Kolovoz

	10.880

	7.925

	-2.667

	-25,0


	Rujan

	10.778

	7.714

	-3.064

	-28,4


	Razlika

	-102

	-211

		
	Stopa % promjene

	-0,9

	-2,7

		

	
	
	
	
	


Tijekom mjeseca smanjenje nezaposlenosti zabilježeno je u Ispostavama: Beli Manastir  za 1,7% ili 23 osobe, Našicama za 5,4% ili 52 osobe, Donjem Miholjcu za 5,4% ili 19 osoba,  Đakovu za 5,3% ili 72 osobe te Valpovu za 4,6% ili 48 osoba dok je neznatno povećanje nezaposlenosti zabilježeno jedino u Ispostavi Osijek i to za 0,1% ili 3 osobe

Spolna struktura nezaposlenih osoba - Krajem rujna 2026. u Područnoj službi Osijek evidentirano je 4.352 nezaposlenih žena, s udjelom od 56,4%  naspram 43,6% nezaposlenih muškaraca. Udio nezaposlenih žena se u odnosu na prethodni mjesec smanjio za 1,1 postotni bod, a u odnosu na isti mjesec prethodne godine se smanjio za 1,5 postotna boda.

Struktura nezaposlenih s obzirom na razinu obrazovanja - U evidentiranoj nezaposlenosti prevladavaju osobe sa završenom srednjom školom u trajanju od 4 i više godina te gimnazijom, odnosno 2.400 osoba ili 31,1% od ukupno nezaposlenih. Slijede osobe sa završenom školom za zanimanja do 3 godine i školom za KV i VKV radnike (2.201 osoba ili 28,5%), osnovnom školom (1.524 osobe ili 19,9%), fakultetom (590 osoba ili 7,6%) te prvim stupnjem fakulteta, stručnim studijem i višom školom (365 osobe ili 4,7%). Od ukupnog broja nezaposlenih, 634 osobe (ili 8,2%) su bez škole ili s nezavršenom osnovnom školom. Smanjenje nezaposlenih u odnosu na isti mjesec prethodne godine je zabilježeno kod svih razina obrazovanja, a dominira kod osoba sa završenom osnovnom školom (za 34,6% ili 806 osoba). U odnosu na prošli mjesec najizraženije smanjenje nezaposlenosti je zabilježeno kod osoba sa završenim fakultetom (za 200 osoba ili 25,3%), a najizraženije povećanje kod osoba bez škole ili s nezavršenom osnovnom školom (za 10 osoba ili 1,6%).

Dobna struktura nezaposlenih osoba - najveći udio u registriranoj nezaposlenosti imaju osobe starije od 50 godina (31,9%), dok udio mladih osoba u dobi od 15 do 24 godine iznosi 16,4%. Registrirana se nezaposlenost, u usporedbi s istim mjesecom prethodne godine smanjila u svim dobnim skupinama te dominira u dobnoj skupini od 60 i više godina (za 37,1% ili 471 osobe). U odnosu na prethodni mjesec najizraženije smanjenje nezaposlenosti je zabilježeno u dobnoj skupini od 25-29 godina (za 117 osoba ili 12,2%) a najizraženije povećanje nezaposlenosti u dobnoj skupini 15 do 19 godina (za 43 osobe ili 0,9%).

Trajanje nezaposlenosti - Na kraju rujna 2026. godine 36,6% nezaposlenih čekalo je na zaposlenje duže od godinu dana i njihov se udio u odnosu na prethodni mjesec povećao za 0,6 postotna boda, a u odnosu na prošlu godinu smanjio za 9,7 postotna boda. Osim što nezaposlene žene čine veći udio u ukupnoj nezaposlenosti, one i duže čekaju na zaposlenje. 38,4% nezaposlenih žena čekalo je na zaposlenje duže od godinu dana, dok je kod muškaraca taj udio 34,3%. 
Tijekovi u nezaposlenost i iz nezaposlenosti  - U rujnu 2026. godine u evidenciju nezaposlenih prijavilo se 1.391 novih osoba (8,9% više nego prethodnog mjeseca, a 10,2% manje nego u rujnu 2025. godine), dok je iz evidentirane nezaposlenosti otišlo ukupno 1.602 osobe (44,5% više nego prethodnog mjeseca i 3,0% manje nego u rujnu 2025. godine). 

Najviše novoprijavljenih nezaposlenih osoba došlo je izravno iz radnog odnosa (921 osoba ili 66,2%), a potom iz neaktivnosti (315 osoba ili 22,6%). Od ukupna broja novoprijavljenih osoba, 276 osoba (ili 19,8%) je bez prethodnog radnog iskustva, a najveći broj osoba s radnim iskustvom došao je na evidenciju Zavoda iz djelatnosti smještaja te pripreme i usluživanje hrane (14,6% ili 163 osobe), prerađivačke industrije (12,6% ili 141 osoba) te trgovine na veliko i malo (12,1% ili 135 osoba%).

	Priljev i odljev s evidencije                       u rujnu 2026. godine
	Broj
	Udio (%)
	Razlika  2025.
	Stopa (%) promjene

	nezaposlenost
	7.714
	 
	-3.064
	-28,4

	novoprijavljeni
	1.391
	100,0
	-159
	-10,3

	 - bili zaposleni
	1.115
	80,2
	-66
	-5,6

	 - prvi puta traže posao
	276
	19,8
	-93
	-25,2

	ukupno brisani
	1.602
	100,0
	-50
	-3,0

	 - zapošljavanje
	1.085
	67,7
	-269
	-19,9

	 - izlaz iz radne snage
	55
	3,4
	-24
	-30,4

	 - nepridržavanje zakonskih odredbi
	250
	15,6
	147
	142,7

	 - odjava s evidencije
	181
	11,3
	94
	108,0

	 - ostali razlozi
	31
	1,9
	2
	6,9


Zbog zapošljavanja (bilo po ugovoru o radu, ugovoru o djelu ili drugom obliku rada) evidenciju je napustilo 1.085 osoba (67,7%), odnosno 466 osoba (75,3%) više nego prethodnog mjeseca, a 269 osoba (19,9%) manje nego u rujnu 2025. godine. 517 osoba (24,7%) brisane su iz ostalih razloga: izlaska iz radne snage, odjave iz evidencije, nepridržavanja zakonskih odredbi i ostalo. 
Što se tiče zapošljavanja prema ugovoru o radu, u rujnu 2026. godine zaposleno je 1.027 osoba, što je za 462 osobe (81,8%) više nego prethodnog mjeseca, a 212 osoba (17,1%) manje nego u rujnu 2025. godine. Promatrano po djelatnostima, najviše osoba zaposleno je u obrazovanju (403 osobe ili 39,2%),  prerađivačkoj industriji (94 osobe ili 9,2%), smještaju te pripremi i usluživanju hrane (86 osoba ili 8,4%)  

